97/292/EY: Neuvoston päätös, tehty 28 päivänä huhtikuuta 1997, Italian kalastajien harjoittamien eräiden kalastustoimintojen uudelleensuuntautumista edistävästä erityistoimenpiteestä



Virallinen lehti nro L 121 , 13/05/1997 s. 0020 - 0022



NEUVOSTON PÄÄTÖS, tehty 28 päivänä huhtikuuta 1997, Italian kalastajien harjoittamien eräiden kalastustoimintojen uudelleensuuntautumista edistävästä erityistoimenpiteestä (97/292/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että asetuksen (ETY) N:o 2052/88 soveltamisesta kalatalouden ohjauksen rahoitusvälineen osalta 20 päivänä heinäkuuta 1993 annetun neuvoston asetuksen (ETY) N:o 2080/93 (3) mukaisesti tämän säädöksen nojalla voidaan rahoittaa erityistoimenpiteitä; neuvosto on päättänyt näistä toimenpiteistä perustamissopimuksen 43 artiklassa säädettyä menettelyä noudattaen, tietty määrä Italian lipun alla purjehtivia kalastusaluksia käyttää Välimerellä tonnikalan ja miekkakalan kalastuksessa ajoverkkoja; tämä kalastus on perinteistä ja on merkittävä tulolähde näille kalastajille ja sen alueen väestölle, joka on tästä toiminnasta riippuvainen, ottamalla huomioon Välimerellä vallitsevat erityiset kalastusolot ja kohdelajien biologiset ominaisuudet, suurten pelagisten kalojen kalastaminen 2,5 kilometrin pituisilla taikka sitä lyhyemmillä ajoverkoilla ei ole näille kalastajille taloudellisesti kannattavaa; on todettu, että nämä kalastajat ovat usein joutuneet kannattavuussyistä käyttämään 2,5:tä kilometriä pidempiä ajoverkkoja, tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86 (4) 9 a artiklassa kielletään pitämästä aluksella tai käyttämästä kalastustoiminnassa yhtä tai useampaa ajoverkkoa, joiden yksittäinen tai yhteen laskettu pituus on yli 2,5 kilometriä, näiden kalastajien harjoittama yli 2,5 kilometrin pituisten verkkojen käyttäminen on yhteisön lainsäädännön vastaista ja komissio on pannut vireille säädetyn menettelyn; Italian hallitus on hyväksynyt uusia säännöksiä, joiden tarkoituksena on vahvistaa kalastustoiminnan valvontatoimenpiteitä ja rangaista ankarasti kalastajia, jotka rikkovat kansallista tai yhteisön lainsäädäntöä, ottaen huomioon niitä alueita vaivaavat luonteeltaan taloudelliset ja sosiaaliset ongelmat, jotka ovat riippuvaisia tästä kalastustoiminnasta ja joista useimmat ovat rakennerahastojen tukitoimenpiteiden tavoitteen N:o 1 kohdealueita, tämän kalastuskäytännön lopettamista ei voida tehdä tehokkaasti eikä nopeasti ilman siihen liittyvää uudelleensuuntautumissuunnitelmaa liitännäistoimenpiteineen, Italian hallitus on laatinut yleissuunnitelman kuvatun ongelman ratkaisemiseksi lopullisesti; tällaisen suunnitelman onnistuminen riippuu siitä, missä määrin tarjottu tuki todella houkuttelee asianosaisia tulemaan mukaan uudelleensuuntautumista koskevaan suunnitelmaan; suurin osa mahdollisista toimenpiteistä kuuluu kalatalouden ohjauksen rahoitusvälineen (KOR) soveltamisalaan ja ne otetaan tässä yhteydessä huomioon säädettyjen menettelyjen mukaisesti, eräissä tapauksissa tuen sallittu enimmäismäärä ei kuitenkaan antaisi mahdollisuutta saavuttaa toivottuja tuloksia; toisaalta eräät Italian hallituksen suunnittelemat toimenpiteet eivät sovi jo säädettyihin KOR:n tukitoimenpiteisiin; tämän vuoksi olisi hyväksyttävä eräitä erityistoimenpiteitä ja eräitä yksityiskohtaisia erityissääntöjä, varmistettaessa kalastajille tarkoitettujen korvausten maksaminen vain niille kalastajille, joiden toimeentulo on riippunut tässä päätöksessä tarkoitetusta kalastustoiminnasta, on säädettävä erityisesti, että heidän on tullut harjoittaa kalastustoimintaa ennen sitä ajankohtaa, jona Italian suunnitelma saatettiin komission tietoon, ja Italian viranomaisten on kansallista suunnitelmaa täytäntöön pantaessa valvottava, että tuen saajat eivät voi saada yhtä aikaa useita tässä päätöksessä säädettyjä tukia eivätkä muita sellaisia rahoituksellisia kannusteita, jotka eivät ole oikeutettuja ottaen huomioon sitoumuksen suuntautua riittävän pitkäksi ajaksi tehokkaasti uudelleen johonkin muuhun kalastustoimintaan, ON TEHNYT TÄMÄN PÄÄTÖKSEN: 1 artikla Italian viranomaisten laatimassa, suurten pelagisten lajien kalojen ajoverkoilla tapahtuvan kalastustoiminnan rakennemuutokseen ja uudelleensuuntautumiseen tähtäävässä ohjelmassa, joka on saatettu komission tietoon 25 päivänä heinäkuuta 1996, on otettu käyttöön erityistoimenpide, jolla sallitaan tuen myöntäminen: a) seisontakorvauksen muodossa kalastajille, joilla on jonkin jäsenvaltion kansalaisuus ja jotka ovat 22 päivänä heinäkuuta 1996 harjoittaneet kysymyksessä olevaa kalastusta Italian lipun alla purjehtivalla kalastusaluksella tai jotka olivat vuonna 1995 harjoittaneet toimintaa, jota ne eivät ole harjoittaneet vuonna 1996. Tämän tuen määrä ei saa olla yli 918,23 ecua kuukaudessa kalastajaa kohti ja sitä myönnetään enintään kuuden kuukauden ajan ja vain vuosina 1996, 1997 ja 1998. Saadakseen tämän tuen kalastajien on sitouduttava lopettamaan kysymyksessä oleva kalastus tai suuntauduttava uudelleen johonkin toiseen toimintaan vuonna 1997, 1998 tai 1999, Italian suunnitelman mukaisesti; b) alusten omistajille, jotka ovat sitoutuneet lopettamaan lopullisesti kaiken kalastustoiminnan. Tuen määrä on liitteen taulukossa A; c) alusten omistajille, jotka ovat sitoutuneet suuntautumaan lopullisesti uudelleen johonkin toiseen kalastustoimintaan; uudelleensuuntautumispalkkion määrä on ilmoitettu liitteen taulukossa B. 2 artikla Tämän päätöksen 1 artiklan a kohdassa tarkoitetut kalastajat voivat saada myös: - enintään 50 000 ecun suuruisen tuen lopettaessaan kaiken taloudellisen toiminnan. Tämä tuki voidaan myöntää yhdessä asetuksen (EY) N:o 3699/93 (5) 14 a artiklassa säädettyjen varhaiseläkejärjestelmän etuisuuksien kanssa, mutta se korvaa saman artiklan b kohdassa säädetyn kiinteän tuen; - enintään 20 000 ecun suuruisen uudelleensuuntautumispalkkion suuntautumalla uudelleen johonkin muuhun kalastustoimintaan taikka toiselle toimialalle. Tämä palkkio korvaa asetuksen (EY) N:o 3699/93 14 a artiklan b kohdassa säädetyn kiinteän tuen. 3 artikla Julkinen rahoitusosuus, yhteisön osuus mukaan lukien, kalatalouden ohjauksen rahoitusvälineen (KOR) puitteissa rahoitettaville, tämän päätöksen nojalla myönnettyjä tukia saaneiden alusten omistajien ja kalastajien uudelleen suuntautumiseen johtaville hankkeille, voi olla enimmillään 75 % tukikelpoisista investoinneista tavoitteen 1 kohdealueilla ja 50 % tukikelpoisista investoinneista tavoitteen 1 kohdealueiden ulkopuolella. 4 artikla Yhteisön rahoitusosuus on KOR:n tukitoimenpiteille säädetty, eikä se voi olla suurempi kuin Italialle rakennerahastoja koskevalle ohjelmakaudelle 1994-1999 osoitetut rahoitusmahdollisuudet (CCA-Italia, tavoite N:o 1, P.O. - Kalatalous ja DOCUP-Italia, tavoite N:o 5 a - kalatalous). Se voi olla enintään 50 % niistä tukikelpoisista menoista, joiden suorittamiseen jäsenvaltio on sitoutunut. 5 artikla Italian viranomaiset toimittavat komissiolle vuosittain kertomuksen 1 artiklassa tarkoitetun suunnitelman täytäntöönpanosta, sanotun kuitenkaan rajoittamatta muita sovellettavia, erityisesti asetuksen (ETY) N:o 2847/93 (6), säännöksiä. Italian viranomaisten on kansallisen suunnitelman toimeenpanemiseksi hyväksyttävä tarpeellisia säännöksiä, joilla estetään muunlainen kuin erityisesti sallittu useiden tukien yhtäaikainen saaminen sekä sellaisten tukien myöntäminen, jotka eivät ole oikeutettuja ottaen huomioon tuen saajien vähintään kolmen vuoden ajaksi antamat sitoumukset. 6 artikla Tämä päätös on osoitettu Italian tasavallalle. Tehty Luxemburgissa 28 päivänä huhtikuuta 1997. Neuvoston puolesta W. SORGDRAGER Puheenjohtaja (1) EYVL N:o C 59, 26.2.1997, s. 21 (2) Lausunto annettu 24 päivänä huhtikuuta 1997 (sitä ei ole vielä julkaistu virallisessa lehdessä). (3) EYVL N:o L 193, 31.7.1993, s. 1 (4) EYVL N:o L 288, 11.10.1986, s. 1, asetus sellaisena kuin se on viimeksi muutettuna asetuksella (EY) N:o 3071/95 (EYVL N:o L 329, 30.12.1995, s. 14). (5) EYVL N:o L 346, 31.12.1993, s. 1, asetus sellaisena kuin se on viimeksi muutettuna asetuksella (EY) N:o 25/97 (EYVL N:o L 6, 10.1.1997, s. 7). (6) EYVL N:o L 261, 20.10.1993, s. 1, asetus sellaisena kuin se on viimeksi muutettuna asetuksella (EY) N:o 2489/96 (EYVL N:o L 338, 28.12.1996, s. 12). LIITE >TAULUKON PAIKKA> >TAULUKON PAIKKA>